Kyk nou As jy sing op jou rusbank | SARIE
La La Land is nommer een!
Kyk nou As jy sing op jou rusbank	deur SARIE.com-span
Dit was een van verlede jaar se top-flieks in Afrikaans. En nou kan jy dié pret weer op jou rusbank geniet met die DVD.
Dié musiekfliek – met onder andere Bobby van Jaarsveld, Bok van Blerk, Karlien van Jaarsveld, Franja du Plessis en Leah – is verlede jaar in teaters uitgereik. Dit gaan oor 'n musiekonderwyser (Bobby) wat 'n groep musiekleerlinge op 'n kamp neem ter voorbereiding van 'n sangkompetisie – met hope kinkels in die kabel!
Al die sterre by die premiére van As jy sing
As jy sing het net in die openingsnaweek meer as R1,5 miljoen by die loket ingepalm.
Bobby en Leah in 'As jy Sing'.
Plaaslike rolprente vaar goed
Die DVD – wat ekstra onderhoude en agter-die-skerms-materiaal bevat – is dalk die ideale geskenk vir Valentynsdag. As jy sing se DVD en klankbaan is nou landswyd beskikbaar.
Moet ook nie vergeet om jou oë oop te hou vir Franja du Plessis, Juanita se dogter, wat haar debuutverskyning in die fliek maak nie!